তখনো অনুষ্ঠান শুরু হয়নি। ফিফা ব্যালন ডি অর ঘোষণার আগে এভাবেই মেসির কাঁধে হাত রেখে ছবি তুললেন রোনালদো। অনেকেরই ধারণা, লিওনেল মেসি আর ক্রিস্টিয়ানো রোনালদোর মধ্যে তেমন সম্পর্ক নেই। তাদেরই বা কী দোষ! গণমাধ্যমে এ নিয়ে তো কম জল্পনা হয় না। তবে বাস্তবটা তেমন নয়। পঞ্চমবারের মতো ফিফা বর্ষসেরা পুরস্কার হাতে নিয়ে মেসি জানালেন, খেলার মাঠে তীব্র প্রতিদ্বন্দ্বিতা থাকলেও মাঠের বাইরে রোনালদোর সঙ্গে তাঁর কোনো বিদ্বেষ নেই।